આ સાંભળી સાસુજીએ ટકોર કરી કહ્યુ કે, તમારા પિતાશ્રીને ત્યાંથી દ્રવ્ય મંગાવી બીજુ જીનમંદિર બંધાવી બારણું ઉંચુ કરાવો, આ સાંભળી પુત્રવધુએ પિતાની ત્યાંથી દ્રવ્ય મંગાવી પાંચ વર્ષમાં દેવવિમાન જેવુ મનોહર બાવન જિનાલયનું જિનમંદિર બંધાવ્યુ અને સંવત ૧૬પ૪ ની સાલમા તે જ આચાર્યશ્રી વિજયસેન સુરીશ્વરજી મહારાજના વરદહસ્તે શ્રી ધર્મનાથ ભગવાનની પ્રતિમાની અંજનશલાકા કરી પ્રતિષ્ઠા કરાવી અને આ મંદિરનું નામ રત્નતિલક પ્રાસાદ રાખવામાં આવ્યુ.